بہاء الدین عاملی
بہا الدین عاملی جن کا نام محمد بن عز الدین حسین تخلص بہائی معروف بہ شیخ بہائی فقیہ محدث حکیم دسویں اور گیارہویں صدی ہجری کے ریاضیدان اور ذوالفنون عالم و سائنس دان ہیں شیخ بہائی کی علمی اور ادبی کاوشوں کی تعداد  تک پہنچتی ہے اور جامع عباسی کشکول موش و گربہ نان و پنیر اور اربعین وغیرہ ان کی کاوشوں میں شامل ہیں شیخ بہائی نے فن تعمیر کے حوالے سے بھی متعدد آثار چھوڑے ہیں اصفہان کا مینار جنبان متحرک منارہ زایندہ رود نامی دریا کے پانی کی تقسیم کے لیے انجام یافتہ تعمیراتی منصوبہ مسجد امام اصفہان کے گنبد کے نقشے کی تیاری اور شہر نجف اشرف کی بیرونی باڑ کے نقشے کی تیاری انھی کے آثار میں سے ہیں انھوں نے دنیا کے مختلف نقاط کا سفر کیا اور شاہ عباس صفوی کے ساتھ اصفہان سے مشہد مقدس کے مشہور تاریخی سفر میں ان کے ہمراہ تھے انھوں نے یہ سفر پیدل طے کیا تھا نیز بہا الدین عاملی صفوی حکومت میں اعلی ترین دینی منصب شیخ الاسلامی پر فائز رہے